Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasun handiko galdera, Uholde Arriskurako Larrialdi Plan Berezian aurreikusitako neurri eta jarduketak direla-eta Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioari atxikitako foru parlamentari Koldo Martínez Urionabarrenetxea jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Lehendakaritzako, Funtzio Publikoko, Justiziako eta Barneko kontseilariak apirilaren 19ko Osoko Bilkuran ahoz erantzun dezan:

Nafarroako Gobernuaren 2018ko otsailaren 7ko Erabakiaren bidez Nafarroako Foru Komunitateko Uholde Arriskurako Larrialdi Plan Bereziaren aldaketa onetsi zen. Azken egunotan, euriteak direla-eta ibaiek gainezka egin dute, eta kalte materialak eragin dira. Asko idatzi eta argitaratu da uholde eta kalte horien eraginari buruz; gutxi, ordea, Nafarroako Gobernuko Larrialdi Zerbitzuek uholdeen kalteak prebenitze aldera egindako jarduketei buruz.

Hori dela-eta, gaurkotasun handiko honako galdera hau aurkezten dugu:

Nafarroako Gobernuak zer balorazio egiten du Uholde Arriskurako Larrialdi Plan Berezian aurreikusitako neurriei eta jarduketei buruz, bereziki azken egunotan Ebro ibaiak izandako uraldiari dagokionez?

Iruñean, 2018ko apirilaren 16an

Koldo Martínez Urionabarrenetxea